ΜΙΑ ΣΕΙΡΑ ΤΟΥ NETFLIX
Γουόρεν, πούλαγες μούφα κάθε φορά.
-Ναι. -Δεν μας έδωσες ούτε μια σωστή απάντηση.
Αυτή η ερώτηση αξίζει 25.000 δολάρια.
Δύο διεκδικήτριες δήλωσαν σωστά ότι ήταν μούφα.
Αν ο Σαμ δηλώσει μούφα, θα φύγεις με 10.000 δολάρια.
Αν όμως ο Σαμ σε πίστεψε,
τα 25.000 δολάρια είναι δικά σου.
Γουόρεν, όταν διάβασα την απάντηση, σκεφτόμουν το ίδιο με σένα.
Καλύτερα τρεις ώρες νωρίτερα, παρά ένα λεπτό αργότερα.
Πράγματι, έχεις φάτσα για αγκαλιές.
Περιμένεις μωρό.
Θα ήθελα πολύ να σε πιστέψω.
-Μα δυστυχώς, σε αυτό το σενάριο… -Ναι, δυστυχώς.
…δηλώνω πως ήταν μούφα!
Λυπάμαι πάρα πολύ. Πιάστηκες στα πράσα.
Αλλά δεν φεύγεις με άδεια τα χέρια, ούτε τις τσέπες, ούτε το πορτοφόλι.
-Καθόλου. -Έχεις 10.000 δολάρια.
Περιμένεις και το μωρό.
-Έχεις φάτσα για αγκαλιές. -Ναι.
Ξέρεις κάτι;
-Είσαι φοβερός. -Ευχαριστώ.
Με το μωρό, τα 10.000 δολάρια βολεύουν
για όταν θα έχει έρθει το μικρούλι. Χαίρομαι πάρα πολύ.
Ο Γουόρεν κέρδισε 10.000 δολάρια.
Μπορεί κάποιος από σας να φτάσει ως το εκατομμύριο;
Θα το μάθουμε. Ξέρετε ποιος θα το κάνει;
Ο πιο εύστοχος. Ξέρετε ποιος είναι;
Ο Σαμ.
ΣΑΜ ΚΑΙ ΚΙΡΑ ΕΙΧΑΝ 67% ΕΥΣΤΟΧΙΑ ΑΛΛΑ Ο ΣΑΜ ΚΛΕΙΔΩΝΕ ΠΙΟ ΓΡΗΓΟΡΑ
Έχω ενθουσιαστεί που θα παίξω μούφες.
Ανησυχούσα ότι δεν θα καταφέρω να κάτσω στο σκαμνί.
Θεέ μου.
Για 15 χρόνια, στη σέκτα, έκρυβα το γεγονός ότι ήμουν κουίρ.
Νομίζω ότι το να παραμυθιάσω δυο-τρία άτομα
που έχω μπροστά μου σ' ένα κουίζ,
ενώ μάλιστα είμαι πολύ καλός στα κουίζ, θα είναι παιχνιδάκι.
-Είσαι φοβερά σεμνός. -Ο ορισμός της σεμνότητας.
Οι διεκδικητές δεν θα ξέρουν από πού τους ήρθε.
Ο τυφώνας Σαμ ήρθε να σαρώσει.
Μίλα μου για σένα.
Μεγάλωσα σε μια σέκτα, στη Σενίκα του Ουισκόνσιν.
Και τώρα μένω στο Ντιτρόιτ.
Την ημέρα ασχολούμαι με ανεφοδιασμό,
τη νύχτα έχω το πιο τρελό ντραγκ σόου του Ντιτρόιτ.
Νιώθω σαν να παρακολούθησα εν τάχει το πιο παράξενο ντοκιμαντέρ
που έχω ακούσει ποτέ μου.
Πες μου, Σαμ.
Αν έχεις τύχη και φύγεις με ένα εκατομμύριο δολάρια,
-τι θα σήμαινε για σένα; -Θα σήμαινε πάρα πολλά
Το σκυλάκι μου, ο Τσακ, χρειάζεται χειρουργείο για τον λαιμό του.
Μου ήταν πολύ δύσκολο να βλέπω όλα όσα περνάει.
Θα μπορούσα να σώσω τον σκύλο μου.
Μπορείς και με λιγότερο από ένα εκατομμύριο.
Ναι, ίσως να πάω στον οδοντίατρο για πρώτη φορά εδώ και κάτι χρόνια.
Δεν πας σε οδοντίατρο;
Έχω χρόνια να πάω, Χάουι.
Καταλαβαίνεις σε τι κοινωνία ζούμε;
Μάλλον όχι. Να γνωρίσουμε τις διεκδικήτριες;
-Πολύ θα το ήθελα. -Ωραία. Σάλι.
Μίλησέ μου λίγο για σένα.
Είμαι σύμβουλος ψυχικής υγείας, από το Σιάτλ.
Τις νύχτες διοργανώνω βραδιά κουίζ. Τον νου σου.
-Τον νου σου, Σαμ. -Μωρό μου!
Χάνα, σε ξέρουμε. Ας μάθουμε κι άλλα.
Γύρισα. Σίγουρα δεν ήξερες ότι γεννήθηκα και μεγάλωσα στο Ουισκόνσιν.
-Έλα! -Αλλά όχι σε σέκτα.
Συγγνώμη.
Τσιάρα, είσαι νέα στο παιχνίδι.
-Ναι. -Μίλα μου για σένα.
Πολύ μικρός ο κόσμος. Μεγάλωσα στο Ουισκόνσιν, όχι σε σέκτα.
Καλώς τις γκόμενες! Για να σας δω.
Φοβερό.
Μένω στο Λος Άντζελες. Έχω κάνει διάφορα.
Βοηθός συγγραφέα και σεναριογράφου.
Έχω δουλέψει στην Ντίσνεϊλαντ και έχω κανάλι στο Twitch.
Παίζεις βιντεοπαιχνίδια.
-Ναι. -Αυτό είναι το απόλυτο παιχνίδι.
Είσαι έτοιμος να παίξεις μούφες, Σαμ;
Πάμε! Φύγαμε!
Ξέρεις τι σημαίνει αυτή η κραυγή;
Είμαστε έτοιμοι.
Λοιπόν, Σαμ. Για 1.000 δολάρια, η πρώτη σου ερώτηση απόψε είναι…
"Τα 40 χρόνια που βασίλεψε στη Γαλλία,
ο Κάρολος ΣΤ' είχε απαγορεύσει να τον πλησιάζουν για ποιον λόγο;
Α, έπασχε από οξεία κακοσμία στόματος.
Β, φοβόταν ότι υπήρχαν εξωγήινοι στην αυλή του.
Γ, δεν είχε μύτη.
Δ, νόμιζε ότι ήταν φτιαγμένος από γυαλί".
Ο Σαμ απάντησε στην ερώτηση.
Και έχει ενημερωθεί αν η απάντηση είναι σωστή ή λάθος.
Σαμ, πες τους για την απάντησή σου.
Ως παιδί λαχταρούσα το φαγητό και είχα μαμά μεταφράστρια.
Αν ήθελα να φάω, έπρεπε να μιλήσω γαλλικά.
Αυτό είχε ως αποτέλεσμα να κάνω γαλλικά στο σχολείο μια ζωή.
Φυσικά, σε μια από τις εργασίες μου,
έμαθα για τον βασιλιά Κάρολο ΣΤ' που νόμιζε ότι ήταν από γυαλί.
Η απάντησή μου είναι το Δ.
Μάλιστα. Δηλαδή έτρωγες μόνο στα γαλλικά;
Ουέ.
-Ουί. -Ουέ.
-Ουέ; -Ουέ.
-Ουέ; -Καθομιλουμένη. Σκερτσόζικο.
Διεκδικήτριες.
Κλειδώστε.
Ξέρει για τι πράγμα μιλάει;
Μήπως είναι ψέμα;
Σάλι, τι σκέφτηκες;
Είσαι το πιο αξιολάτρευτο άτομο που έχω γνωρίσει.
Η Αμερική με λατρεύει.
Αλλά όταν τέθηκε η ερώτηση,
φάνηκε φοβισμένος, λες και θα γυρνούσε στη σέκτα.
Πω πω, Σάλι.
Έκανε παύσεις και μιλούσε κουνώντας τα χέρια του.
-Έτσι προδόθηκε; -Ναι.
-Νομίζω ότι πουλάς μούφα, φίλε. Το λέω. -Εντάξει.
Χάνα, εσένα πώς σου φάνηκε;
Κι εμένα μου φάνηκε για μούφα.
-Μούφα; -Χάνα!
Καλά. Εντάξει. Το ξέρω, Σαμ.
Μου φάνηκε σαν να κοκκίνισες λίγο, σαν να αναστατώθηκες λίγο.
Μου άρεσε η ιστορία, μα δεν το πιστεύω.
Μωρό μου, δεν κοκκίνισα. Φτιάχτηκα.
Τσιάρα;
Ανέφερες τον φόβο στα μάτια του. Αναφέρθηκε η κακοσμία του στόματος.
Έχεις καιρό να πας οδοντίατρο. Ίσως σε φόβισε.
Όμως μου φάνηκε ότι προσέγγισες την απάντηση με πολλές περιστροφές.
Ανέφερες το φαγητό και τα γαλλικά, το μάθημα των γαλλικών μια ζωή.
Μπορούσες να πεις "Μάθαινα γαλλικά μια ζωή, οπότε το ξέρω".
Πολλές περιστροφές. Δήλωσα μούφα.
ΤΣΙΑΡΑ ΜΟΥΦΑ
Και οι τρεις δηλώσατε μούφα.
Ξέρεις πώς πάει το παιχνίδι.
Αν είναι μούφα και όλες δηλώσατε μούφα,
θα φύγει χωρίς τίποτα απολύτως.
Πες τους.
-Κάνετε λάθος όλες! -Τι;
Νόμιζε ότι ήταν από γυαλί, παιδιά!
-Τι; -Μη μου την πέφτετε, κυρίες μου.
Μάλιστα.
Δεν είναι παιχνίδι!
-Παιχνίδι είναι. -Ναι.
-Μάλιστα. -Θεέ μου.
Δεν το περιμένατε αυτό, έτσι;
-Αυτήν τη φορά. -Εντάξει.
Και οι τρεις είπατε ότι ήταν μούφα και κάνατε λάθος.
Ίσως να αρχίσουν να με πιστεύουν.
Ίσως. Έχει 1.000 δολάρια. Έχω ένα κλείδωμα. Μπορείς να κλειδώσεις.
-Τι θέλεις να κάνεις; -Λέω να πάμε ξεκλείδωτα.
-Ξεκλείδωτα. -Ξεκλείδωτα.
Ξεκλείδωτα και ξεσπαθωμένα. Φύγαμε.
Για 10.000 δολάρια.
"Για να μη σκαρφαλώσει το μωρό και πέσει,
τι συνιστούσε ο δόκτωρ Σποκ να κάνεις στο κρεβατάκι του;
Α, να το γυρίσεις ανάποδα.
Β, να το αλείψεις με βαζελίνη.
Γ, να το τυλίξεις με δίχτυ του μπάντμιντον.
Ή Δ, να το βάλεις μέσα σε ένα ντουλάπι".
Αν διαβάσεις τις απαντήσεις χωρίς την ερώτηση,
ακούγεται σαν ενδιαφέρον ραντεβού.
Ωραία. Έδωσε την απάντηση στην ερώτηση.
Και βέβαια.
Τώρα…
ξέρει, και μόνο εσύ ξέρεις αν έχεις δίκιο ή άδικο.
-Πες τους την απάντηση. -Λοιπόν, παιδιά.
Τη δεκαετία του '50, όταν ο δόκτωρ Σποκ ήταν ανερχόμενος,
ήταν ανερχόμενη και η βαζελίνη.
Οπότε, διάλεξα την απάντηση Β, να αλείψεις το κρεβάτι με βαζελίνη.
Ωραία.
Τσιάρα, πώς σου φάνηκε;
Είπες "Διάλεξα το Β", όχι "Η απάντηση είναι το Β".
Δείχνει έλλειψη αυτοπεποίθησης. Νομίζω ότι μπλοφάρεις.
ΤΣΙΑΡΑ ΜΟΥΦΑ
Ενδιαφέρουσα επιλογή.
Ωραία, Χάνα;
Πρέπει να συμφωνήσω. Νομίζω ότι ήταν σκέτη μούφα.
Στην προηγούμενη ιστορία είχες εμπλακεί πάρα πολύ,
με προσωπικές σου εμπειρίες.
Εδώ σκέφτηκα "Πού ξέρει ποιος είναι ο δόκτωρ Σποκ και τι έκανε;"
Δεν το πιστεύω.
Αλήθεια; Άντε πάλι.
Δύο διεκδικήτριες ήδη είπαν πως είναι μούφα.
Σαμ, πες τους για την απάντησή σου.
Ήταν σκέτες μούφες. Δεν είχα ιδέα.
Σκέφτηκα μόνο "Αχ, βαζελίνη!"
Την αλήθεια την ξέρουν όλοι. Τυλίγεις την κούνια με δίχτυ μπάντμιντον.
Προφανώς.
Εντάξει. Πούλαγες μούφα.
Η Τσιάρα είπε ότι πούλαγες μούφα. Η Χάνα το ίδιο.
Προηγουμένως, και οι τρεις δήλωσαν μούφα.
Αν η Σάλι δηλώσει μούφα, έφυγες.
-Ναι. Δρόμο. -Χωρίς τίποτα.
Τι νομίζεις για τις πιθανότητές σου;
Ελπίζω ότι η Σάλι θα νιώσει λίγη αλληλεγγύη.
-Δεν πάει έτσι το παιχνίδι. -Το ξέρω αυτό.
-Θέλει ένα εκατομμύριο δολάρια. -Το ξέρω.
Σάλι, τι σκέφτηκες;
Ξέρεις; Κι εγώ νόμιζα ότι ήταν βαζελίνη.
-Τον πίστεψες; -Ναι.
Φοβερό! 10.000 δολάρια!
Είμαι περήφανη για σένα.
-10.000 δολάρια είναι δικά σου. -Ναι.
Μπορείς να κλειδώσεις τώρα ή να συνεχίσεις για τα 25.000 δολάρια.
Πάω για 25 χιλιάρικα. Νιώθω καλά.
Ο Σαμ νιώθει καλά. Διαβάσαμε δύο ερωτήσεις.
Μια σωστή, μια λάθος. Δεν έχει σημασία. Συνεχίζει, πάει για 25.000 δολάρια.
Σάλι, ξέρεις ότι δεν είσαι η πιο εύστοχη.
-Το ξέρω. -Οι άλλες ισοφάρισαν.
Ας δούμε ποια θα ξεχωρίσει.
Ιδού η επόμενη ερώτηση, για 25.000 δολάρια.
"Στην ταινία Tenet του 2020, μυστικοί πράκτορες χρησιμοποιούν διαρκώς,
ως κώδικα αναγνώρισης με τις νέες επαφές, ποια από τις παρακάτω φράσεις;
Α, 'Ο χρόνος είναι μια επερχόμενη θύελλα'.
Β, 'Γιατί η ζωή να είναι όλο αγώνας;'
Γ, 'Ζούμε σε κόσμο λυκόφωτος'.
Ή Δ, 'Καμιά φορά το τραγούδι τραγουδιέται μόνο του'."
Εντάξει. Η απάντηση έχει κλειδωθεί.
Για πες την απάντηση.
Το Tenet, μια υπέροχη ταινία με τον Κρίστοφερ Νόλαν,
που με τραβολόγησαν και είδα σε ένα άθλιο ραντεβού.
Απάντησα το Γ. 'Ζούμε σε κόσμο λυκόφωτος'.
Θα ήθελα να ζω στον κόσμο του Λυκόφωτος,
να τη βρω με τον Έντουαρντ Κάλεν ή άλλο μέλος της οικογένειας.
Αλλά ήταν και δημοφιλής φράση στην ταινία.
Λοιπόν, έδωσε απάντηση στην ερώτηση.
Μήπως όμως ήταν παραμύθια; Ή μήπως ξέρει για τι πράγμα μιλάει;
-Η Σάλι σε βοήθησε πριν. -Ναι.
Θα τον βοηθήσεις πάλι; Πώς σου φάνηκε;
Πιστεύω ότι αν είχες δει το Tenet, θα ήταν σε ένα άθλιο ραντεβού.
Δεν νομίζω να έβγαινες με κάποιον που θα σε έβαζε να το κάνεις.
-Μάλιστα. -Οπότε, δεν σε πίστεψα.
Δήλωσα μούφα.
-Μούφα; -Μάλιστα.
Δήλωσε μούφα.
Δεν πειράζει. Δηλαδή…
Γιατί δεν πειράζει; Πες της γιατί δεν πειράζει.
Η σωστή απάντηση ήταν το Γ.
-"Ζούμε σε κόσμο λυκόφωτος". -Θεέ μου!
Τι;
Είμαι κορίτσι του Λυκόφωτος, που ζει σε έναν κόσμο λυκόφωτος.
Ωραία. Τα 25.000 δολάρια είναι δικά του.
-Έχω φάει στραπάτσο. -Δήλωσες μούφα.
Και η Τσιάρα είπε πως ήταν μούφα. Αλλά η Χάνα σε πίστεψε, Σαμ.
25.000 δολάρια.
Δεν έχεις κλειδώσει ακόμα. Μπορείς να κλειδώσεις τώρα ή να συνεχίσουμε.
-Κλειδώνω για την επέμβαση του Τσακ Τσακ. -Για την επέμβαση, 25.000 δολάρια.
-Ευχαριστώ. -Εγγυημένα. Το κουτάβι θα ξανατραγουδήσει.
Ωραία. Και τώρα, για 50.000 δολάρια, η τέταρτη ερώτησή σου είναι…
"Δημοφιλής τουριστική ατραξιόν στο Εθνικό Πάρκο Γλέισιερ στη Μοντάνα
από τη δεκαετία του 1930, το 'Ρεντ Τζάμερ' είναι ένας τύπος τίνος πράγματος;
Α, υδρόβιου πουλιού.
Β, λεωφορείου ξενάγησης. Γ, θερμής πηγής.
Ή Δ, σάντουιτς μπάρμπεκιου".
Ωραία. Κλείδωσε την απάντησή του. Πες μας την απάντησή σου.
Κάποτε δούλευα στη Μοντάνα και όλοι μάς έλεγαν
"Πρέπει να φάτε ένα Ρεντ Τζάμερ". Είναι ένα υπέροχο σάντουιτς μπάρμπεκιου.
Η απάντηση είναι το Δ.
Ωραία. Κλειδώσατε όλες.
Θα έρθω κατευθείαν σ' εσένα. Έλεγες την αλήθεια;
Ή μήπως πούλαγες παραμύθια;
-Πούλαγα παραμύθι. -Πούλαγες παραμύθι.
Η πραγματική απάντηση είναι το Β, λεωφορείο ξενάγησης.
Για σηκώστε τα χέρια σας, τον πίστεψε καμιά σας;
Δόξα τω Θεώ!
Ναι! Δόξα να έχει ο Κύριος!
Έχουμε 50.000 δολάρια. Τα 50.000 δολάρια είναι δικά σου.
Μπορείς να τα πάρεις και να φύγεις αμέσως.
Ή μπορείς να συνεχίσεις και να παίξεις για 75.000 δολάρια.
Ένα βήμα πιο κοντά στο ένα εκατομμύριο δολάρια.
Αν όμως συνεχίσεις να παίζεις
και πουλήσεις μούφα και σε τσακώσουν και οι τρεις,
θα φύγεις το πολύ με 25.000 δολάρια.
Τι θα κάνεις, λοιπόν;
Θα πάω για τα 75 χιλιάρικα.
Ωραία. Πάει για τα 75 χιλιάρικα.
Αντιμετώπισε τέσσερις ερωτήσεις και απάντησε λάθος στις μισές.
Κι όμως, πάει για τα 75.000 δολάρια.
Η ερώτηση είναι…
"Με πατέρα φυλακισμένο,
ο Τσαρλς Ντίκενς στα 12 χρόνια του άφησε το σχολείο και δούλευε
δεκάωρα σε εργοστάσιο που έφτιαχνε τι;
Α, βερνίκι παπουτσιών. Β, καύσιμο κοκ.
Γ, κολόνες πάγου. Ή Δ, κονσέρβες σαρδέλας".
Ωραία. Ας ακούσουμε την απάντησή του.
Όταν ήμουν παιδί, αγαπούσα τον Τσαρλς Ντίκενς.
Ήταν αγαπημένος μου. Ήθελα να μάθω τα πάντα.
Αλήθεια. Οι Μεγάλες Προσδοκίες είναι αγαπημένο μου.
Ξέρω ότι έγραψε πολλά για μικρά αγόρια που δουλεύουν σε τέτοια εργοστάσια.
Συχνά είναι πολύ βρόμικα. Βασικά, είναι το Β, καύσιμο κοκ.
Σάλι, πώς σου φάνηκε;
Δεν… Δεν ξέρω πια, μεγάλε.
Αναγκάστηκα να ακολουθήσω το ένστικτό μου.
Μ' άρεσε το σκεπτικό. Όντως έγραψε τις Μεγάλες Προσδοκίες.
Ισχύουν όλα αυτά για τα αγόρια. Αλλά μου φάνηκε πως πούλαγε μούφα.
Σαμ, πες στη Σάλι αν έχει δίκιο αυτήν τη φορά.
-Είχες δίκιο. -Θεέ μου.
Η σωστή απάντηση ήταν το βερνίκι παπουτσιών.
-Επιτέλους! -Επιτέλους, μπράβο σου.
Πούλαγε μούφες. Έκανε λάθος.
Αν και οι άλλες δύο το θεώρησαν μούφα, θα φύγεις.
Σου αρκεί να σε πιστέψει ένα άτομο.
-Το ξέρω. -Θα τις πάρω με τη σειρά, εντάξει;
Η Χάνα, δεν θα το ξεχάσω ποτέ, σε κοίταξε και…
Δεν άκουσες καν την απάντηση. Δεν πίστεψες…
Τι δεν πιστεύεις; Ότι διαβάζει;
Πιστεύω ότι διαβάζει. Δεν πιστεύω ότι διαβάζει Τσαρλς Ντίκενς.
Ότι όταν ήσουν μικρός ήσουν απορροφημένος στον κόσμο του Τσαρλς Ντίκενς.
Κι όμως, ήμουν.
-Είμαι φυτό. Συγγνώμη. -Μετά με ταξίδεψε.
Στην αρχή είπα "Λες ψέματα".
Μετά είπα "Για στάσου. Δεν λες ψέματα για τον Τσαρλς Ντίκενς".
Μετά σκέφτηκα "Μήπως απ' το ψέμα βρήκες τη σωστή απάντηση;"
Και βρέθηκα στην άλλη πλευρά να λέω ότι ήταν σωστό, ενώ δεν ήταν.
Τα λεφτά είναι δικά σου.
-Εδώ κατέληξα. -Πούλαγε παραμύθι.
Φανταστικό, έτσι;
Έχεις στα χέρια σου 75.000 δολάρια σε αυτό το παιχνίδι τώρα.
Από πέντε ερωτήσεις, στις τρεις έκανες λάθος.
-Το καλύτερο παιχνίδι στον κόσμο, σωστά; -Αυτό θα έλεγα.
Ωραία.
Άκου τι θα σου πω. Μπορείς να πάρεις τα 75.000 δολάρια τώρα.
Έχεις κλειδώσει στα 25.000 δολάρια. Έχω άλλο ένα κλείδωμα.
Μπορείς να κλειδώσεις για δεύτερη και τελευταία φορά στα 100.000 δολάρια.
Αλλά αν σε τσακώσουν να μπλοφάρεις, θα φύγεις το πολύ με 25.000 δολάρια.
Τι θες να κάνεις;
Χάουι, στο σημείο αυτό έχω περισσότερα από όσα βγάζω σε έναν ολόκληρο χρόνο.
Ο ύστερος καπιταλισμός είναι εφιάλτης.
Λέει την αλήθεια τώρα.
-Εννοείται. -Είναι αλήθεια.
Τώρα που το είπαμε αυτό, πάμε για τα 100 χιλιάρικα, μωρό μου!
Εντάξει, φίλε.
Πάμε για τα 100.000 δολάρια. Η επόμενη ερώτηση είναι…
"Σπάνιο επίτευγμα στο ποδόσφαιρο,
το χτύπημα κόρνερ που καταλήγει στα δίχτυα ονομάζεται στα ισπανικά πώς;
Α, γκολ ινβέρσο.
Β, γκολ φαντάστικο.
Γ, γκολ ολίμπικο.
Ή Δ, γκολ κρέσπο".
Κλείδωσα, μωρό μου.
Ωραία. Έχει κλειδώσει.
Και τώρα, θέλω να απαντήσεις στην ερώτηση.
Λοιπόν, η απάντησή μου είναι το Γ, γκολ ολίμπικο.
Πήγα στην Πόλη του Μεξικού με την κολλητή μου, την Κέιτλιν,
και γνώρισα ένα υπέροχο αγόρι, τον Πάμπλο, τρομερά ποδοσφαιρόφιλο.
Είχαμε μια θυελλώδη σχέση λίγων ημερών και έμαθα το γκολ ολίμπικο.
-Έχεις ιστορίες για όλα. -Ναι. Αυτό είναι το κόλπο.
-Εκεί είναι όλο το ζουμί. -Ωραία.
Δεν ξέρω αν αυτή είναι η απάντηση.
Δεν ξέρω καν αν υπάρχει κάποιος Πάμπλο που να τον γνωρίζει.
Είχε κάτι ζυγωματικά που κόβουν διαμάντι για μονόπετρο.
Μάλιστα.
Τσιάρα, πώς σου φάνηκε;
Μ' άρεσε πολύ αυτή η ιστορία, αλλά δηλώνω μούφα.
Νομίζω πως αν δεν σ' αρέσουν τα σπορ, δεν συγκρατείς γνώσεις για τα σπορ.
Δεν μ' αρέσουν τα σπορ, μα μ' αρέσουν οι αθλητές.
Σωστό κι αυτό.
Ωραία. Χάνα;
Λοιπόν. Να πιστέψω ότι ήσουν με κάποιον Πάμπλο; Ναι.
Ότι σ' άρεσε η παρέα του; Ναι.
Να πιστέψω ότι του ζήτησες να σου μιλήσει για τον εαυτό του; Όχι.
Λέω να πω…
ότι αυτό ήταν μούφα.
Χάνα!
-Του τα έχωσες χοντρά. -Κοπελιά!
Λοιπόν.
Θα ρωτήσω τη Σάλι.
Ωραία με τον Πάμπλο;
-Τέλεια. -Ναι;
Στις θυελλώδεις σχέσεις σου μιλάς για ποδόσφαιρο;
Αν σχετίζεται με το παιχνίδι ρόλων.
-Ήσουν ο τερματοφύλακας; -Όχι. Παίζω επιθετικός.
Ωραία.
Υπάρχει έλλειψη τέτοιων.
Λοιπόν. Τι δήλωσες;
-Είπα ότι πούλαγες μούφα. -Όλες δήλωσαν μούφα.
Αν έκανες λάθος και μπλόφαρες, σε λίγο θα πούμε αντίο.
Πες μας όμως τι ήταν η απάντησή σου.
Λοιπόν, παιδιά…
Είχα δίκιο, είστε λάθος. Δεν πουλάω παραμύθια.
-Θεέ μου! -100.000 δολάρια.
Αποκλείεται να το ήξερες αυτό.
Κι όμως, αγάπη μου, ήξερα την απάντηση.
Ήταν σωστό.
Τώρα έχω 100 χιλιάρικα!
Χάνα, πρέπει να σου εξηγήσω.
Όταν το ξέρει, δεν πρέπει να δηλώνεις μούφα.
Το κατάλαβα.
Ωραία. 100.000 δολάρια. Και σου προσφέρω και δεύτερο κλείδωμα.
Εννοείται ότι θα το χρησιμοποιήσω.
Δεν πρόκειται να φύγεις με λιγότερα από 100.000 δολάρια.
Η επόμενη ερώτηση αξίζει ένα τέταρτο του ενός εκατομμυρίου.
Πες μου τι σημαίνει αυτό το ποσό για σένα.
Ότι θα με ραίνεις με λεφτά αργότερα.
Θεούλη μου.
Νιώθω πολύ άβολα τώρα.
Η ερώτηση για τα 250.000 δολάρια.
"Το πρόβατο Ντόλι τράβηξε όλη την προσοχή,
αλλά το πρώτο ζώο που κλωνοποιήθηκε ήταν στην πραγματικότητα τι;
Α, ένας στρογγυλοσκώληκας. Β, ένας γυρίνος.
Γ, μια μέδουσα. Ή Δ, μια φρουτόμυγα".
Ωραία. Κλείδωσε την απάντησή του.
Πες στις διεκδικήτριες την απάντησή σου.
Λοιπόν, το πρόγραμμα βιολογίας
που παρακολούθησα στη σέκτα δεν ήταν ό,τι καλύτερο.
Κάποια στιγμή μου είπαν ότι τα καγκουρό κάνουν αυγά.
Δεν κάνω πλάκα.
Τσακώθηκα με τον δάσκαλο γι' αυτό.
Ωστόσο, αργότερα απέκτησα πολύ καλύτερη επιστημονική παιδεία.
Τα σκουλήκια είναι από τις απλούστερες μορφές ζωής
κι επομένως κλωνοποιούνται με ευκολία. Οπότε, η απάντησή μου είναι το Α.
Ωραία.
Τσακώθηκες με κάποιον για αυγά καγκουρό;
Ναι. Ήταν πρώην καρδιολόγος.
Έχω απορίες που δεν έχουν σχέση με την εκπομπή.
Τσιάρα, πώς σου φάνηκε;
Νομίζω ότι μπλοφάρεις.
Δεν μπορώ να σε ψυχολογήσω καλά.
-Σας μπερδεύει -Τα παρατήσαμε.
Αυτήν τη στιγμή είμαι στο 50-50.
-Χάνα, τι λες; -Μ' αρέσει η ιστορία σου.
Αλλά δεν ένιωσα τίποτα για αυτό που συνέβη μετά.
Πόσο καιρό ήσουν στη σέκτα;
Πότε το έζησες αυτό; Οπότε, μου φάνηκε κάπως ξεκάρφωτο.
Θα πω ότι ήταν μούφα.
ΧΑΝΑ ΜΟΥΦΑ
Εντάξει.
Πριν πάω στη Σάλι, θα έρθω σ' εσένα. Πες μας για την απάντησή σου.
Ήταν σκέτα παραμύθια.
Το σκουλήκι μού φάνηκε αρκετά καλή μαντεψιά.
Ο γυρίνος θα ήταν καλή μαντεψιά.
-Διότι είναι σωστό. -Μα τα σκουλήκια είναι απλά.
Λοιπόν. Η Τσιάρα είπε πως ήταν μούφα.
Η Χάνα είπε πως ήταν μούφα.
Όντως ήταν μούφα.
Άρα, η Σάλι είναι η μόνη που μπορεί να σε κρατήσει στο παιχνίδι.
Παίζεται ένα τέταρτο του ενός εκατομμυρίου δολαρίων.
-Μιλάμε για πολλά λεφτά. -Σάλι, γλύκα μου…
Αν η Σάλι δηλώσει μούφα, θα φύγεις.
Αν η Σάλι σε πίστεψε,
εσύ, νεαρέ μου, θα έχεις 250.000 δολάρια.
Σάλι, πίστεψέ με, σε παρακαλώ.
-Εμπρός, Σάλι. -Εντάξει. Αγάπη μου, είμαι ψυχολόγος.
Έκανα πολλά μαθήματα βιολογίας.
Οι στρογγυλοσκώληκες ή αλλιώς νηματώδεις,
είναι…
Μπορεί να πουλάει μούφα.
Σε νοιάζει τι είναι οι νηματώδεις;
Ναι. Ήταν στον Μπομπ Σφουγγαράκη.
-Ναι, ήταν. -Ναι, είναι.
Και είναι από τις πιο απλές μορφές ζωής.
Θεέ μου.
Κορίτσι μου…
Σε πίστεψα.
Ναι! Μωρό μου! Σάλι!
-Ζήτω! -Πολλά πουλόβερ σκύλου.
250.000 δολάρια!
Έπαθα υπεροξυγόνωση.
Δεν πειράζει.
Μπορείς να φύγεις με 250.000 δολάρια.
Ή μπορείς να πας για το μισό εκατομμύριο δολάρια.
Αν δεν τα πας καλά στην ερώτηση,
αν δεν ξέρεις την απάντηση και μπλοφάρεις
και μυριστούν την μπλόφα σου, θα φύγεις το πολύ με 100.000 δολάρια.
Λιγότερο από 250.000 δολάρια. Τι θέλεις να κάνεις;
Λοιπόν, είμαι το ψητό, γιατί τα ρέστα είναι σάλτσα. Φύγαμε.
Θα γραφτεί στον τάφο σου.
Γράψ' το στο μνήμα μου.
Ωραία. Για μισό εκατομμύριο δολάρια, ιδού η ερώτηση.
"Ποια απ' αυτές τις χοντράδες ενθαρρύνεται
στο γερμανικό έθιμο προ του γάμου που λέγεται…
'πολτεράμπεντ';
Α, να ρουφάς άφθονη μπίρα. Β, να λες πρόστυχα ανέκδοτα.
Γ, να πετάς ψωμί. Ή Δ, να σπας πιάτα".
Παρευρέθηκα στο πολτεράμπεντ της Χάιντι Κλουμ.
Δεν πήγα στην κανονική τελετή, όμως.
Ωραία. Κλείδωσες.
Πάμε για μισό εκατομμύριο δολάρια.
Πες τους την απάντησή σου.
Εντάξει. Λοιπόν, η απάντησή μου σ' αυτό είναι το Γ.
Έμαθα γερμανικά όταν ήμουν μικρός.
Δεν μου άρεσαν τα γερμανικά, θυμάμαι όμως το πόλτερ, όπως στο πόλτεργκαϊστ, "πετάω",
και άμπεντ, δηλαδή "τριγύρω". Οπότε είναι το Γ, πετάω ψωμί.
Εντάξει. Ακούσατε την απάντησή του.
Ξέρει για τι πράγμα μιλάει;
Μήπως είναι ψέμα;
Εσείς θα κάνετε κλικ στην επιλογή σας, ανάλογα αν τον πιστέψατε ή όχι.
Ωραία. Όλες οι διεκδικήτριες έχουν κλειδώσει.
Θα ξεκινήσω μ' εσένα, Σαμ.
Ήταν σωστό αυτό;
Όχι. Όχι, δεν ήταν.
Ήταν μια ωραία παραμύθα.
Λοιπόν, η σωστή απάντηση είναι το Δ, το να σπας πιάτα.
Ναι, αρκετά κοντά έπεσα.
Όχι, δεν έπεσες αρκετά κοντά.
Ίσως να το νόμισαν εκείνες.
-Αρκεί να σε έχει πιστέψει η μία. -Το ξέρω. Μόνο μία.
Ένα άτομο πρέπει να χάψει τις μούφες σου για μισό εκατομμύριο δολάρια.
Τσιάρα;
Μας έχεις φλομώσει στα ψέματα.
Είπες ότι έκανες γαλλικά, τώρα έκανες και γερμανικά;
-Ξέρω τέσσερις γλώσσες. -Καλά. Αυτήν πάντως δεν την ήξερες.
Μούφες.
Δεν θεωρεί μούφα μόνο την απάντησή σου. Θεωρεί μούφα τη μόρφωση, την ιστορία σου.
Αυτές οι δύο, η Χάνα και η Τσιάρα, με έχουν κάνει κομμάτια.
Να θυμάσαι, πάμε για μισό εκατομμύριο δολάρια.
Το ξέρω!
Πρέπει να σε πιστέψει μία για να τα πάρεις.
-Ναι. -Χάνα;
Δυστυχώς για σένα, έκανα τη Γερμανίδα σε ένα κρουαζιερόπλοιο.
Οπότε, ξέρω σίγουρα ότι έκανες λάθος.
Και λυπάμαι.
-Είναι μούφα, μωρό μου. -Όχι!
ΧΑΝΑ ΜΟΥΦΑ
Παίζονται πάρα πολλά τώρα, Σάλι.
Παίχτηκε ένα παιχνίδι ανάμεσα σ' εσάς τους δυο.
Και η ουσία του θέματος είναι
ότι τώρα πας για μισό εκατομμύριο δολάρια.
Αν σε πίστεψε, μιλάμε για τεράστιο ποσό.
Αν μυρίστηκε και δήλωσε τη μούφα σου,
δεν παίρνεις μισό εκατομμύριο, αλλά 100.000.
Παίζονται πάρα πολλά. Μιλάμε για μια διαφορά 400.000 δολαρίων.
Όλα εξαρτώνται από τη Σάλι.
Σάλι, μας κρατάς σε αγωνία.
Είμαι κι εγώ ομοφυλόφιλη, έχω κι εγώ ένα άρρωστο σκυλάκι.
Αγαπώ πολύ το δικό σου σκυλάκι κι ελπίζω να τα πάει θαύμα.
Έζησα στη Γερμανία πέντε χρόνια. Το ξέρω!
Ήξερα ότι ήταν μούφα και λυπάμαι.
-Λυπάμαι. -Δεν πειράζει.
Σας μισώ όλες.
Αφήστε με να γυρίσω στον σκύλο μου.
Έχεις 100.000 δολάρια.
Ναι! Είναι φανταστικό.
Είδες; Είναι εκπληκτικό.
Δεν είσαι χαμένος. Είσαι νικητής. Και φοβερός παραμυθάς.
Σ' ευχαριστώ.
-Δεν έχει καλύτερο κομπλιμέντο. -Το εκτιμώ.
-Συνέχισε τις μούφες. Εύχομαι τα καλύτερα. -Ευχαριστώ πάρα πολύ.
-Ευχαριστούμε. Καληνύχτα. -Αντίο.
Μόλις κέρδισα 100.000 δολάρια, Αμερική!
Αυτά για τώρα. Λοιπόν, τι μάθαμε;
Αν θες να κερδίσεις χοντρά λεφτά, μη λες την αλήθεια.
-Κορίτσι μου! -10.000 δολάρια!
-Θεέ μου. -25.000 δολάρια.
Θεέ μου!
250.000 δολάρια!
Συγχαρητήρια.
Είναι τρελό!
Μέχρι να ξανασυναντηθούμε, να θυμάστε…
Ένα εκατομμύριο δολάρια!
Το να πείσεις ότι ξέρεις την αλήθεια
είναι πολύ πιο σημαντικό από το να την ξέρεις πραγματικά.
Κι αυτό δεν είναι μούφα.
Υποτιτλισμός: Τατιάνα Ραπακούλια